Maidontuotannon tulevaisuuden vaihtoehdot -työryhmä

Asettaminen	
	Maa- ja metsätalousministeriö on tänään asettanut työryhmän kartoittamaan maidontuotannon tulevaisuuden vaihtoehtoja.	

Toimikausi	
	23.5.2007 - 31.5.2008  	

Tausta	
	Suomen maitosektorin toimintaympäristö tulee muuttumaan tulevaisuudessa. Muutokset kohdistuvat niin politiikka-, markkina- kuin alkutuotantoympäristöön. Poliittisen toimintaympäristön kannalta suurin muutostekijä tulee todennäköisesti olemaan vuosina 2007–2008 toteutettava maitosektorin välitarkastelu (ns. health check). Välitarkastelun seurauksena Euroopan unionin maitokiintiöjärjestelmää saatetaan liberalisoida huomattavasti tai se voi jopa poistua kokonaan vuodesta 2015 lukien. Lisäksi välitarkastelu voi vaikuttaa myös muihin maidon ja maitotuotteiden markkinajärjestelyihin.	

Tehtävä	
	Työryhmän tehtävänä on arvioida maitosektorin kehitystä sekä tuotannon ja jalostuksen toimintaedellytyksiä vaihtoehtoisissa tulevaisuuden toimintaympäristöissä. Näiden arvioiden pohjalta työryhmän tulee tehdä ehdotuksia sektorin toimintaa ylläpitävistä ja parantavista toimenpiteistä.	

Organisointi	
		Puheenjohtaja Pekka Sandholm, maatalousylitarkastaja, maa- ja metsätalousministeriö 	
		Jäsenet:	
		Marjatta Jokela, ylitarkastaja, maa- ja metsätalousministeriö 	
		Leena Lamminen, ylitarkastaja, maa- ja metsätalousministeriö 	
		Seppo Heiskanen, johtaja, Elintarviketeollisuusliitto ry 	
		Sami Kilpeläinen, maitoasiamies, Maa- ja metsätaloustuottajain Keskusliitto MTK ry 	
		Mats Nylund, kansanedustaja, Svenska Lantbruksproducenternas Centralförbund SLC 	
		Reijo Kiskola, toimitusjohtaja, Hämeenlinnan Osuusmeijeri 	
		Heikki Mäkelä, hankintapäällikkö, Valio Oy 	
		Asiantuntija Ahti Hirvonen, erityisasiantuntija, maa- ja metsätalousministeriö	
		Asiantuntija Jyrki Niemi, professori, Maa- ja elintarviketalouden tutkimuskeskus 	
		Sihteeri Riitta Ukkonen, ylitarkastaja, maa- ja metsätalousministeriö	
		
	Työryhmän tulee antaa kiintiöjärjestelmää koskeva väliraportti 30.11.2007 mennessä.

Kustannukset ja rahoitus	
	Työryhmän kustannukset sekä työryhmän jäsenten matkakustannukset korvataan valtion matkustussäännön mukaisesti momentilta 30.91.21.

	Maa- ja metsätalousministeri	Sirkka-Liisa Anttila	

	
	Hallitussihteeri	Katri Valjakka	

JAKELU	
	työryhmän puheenjohtaja, jäsenet, asiantuntijat ja sihteeri
kansliapäällikkö Vaittinen